Der burde være en app,
der analyserer maven og fortæller dig, hvad du har lyst til at spise.
Men hvis en app kunne gøre det, så er den jo tankelæser.
Det er den nok.
Men er det en god idé?
Den kan falde i de forkerte hænder. Det kunne blive slemt.
Tænk bare på militæret og industrispionage.
Vil du virkelig risikere det?
Ja, tænk på alle de smerter og pinsler, den kunne stoppe.
Som lige nu. Jeg vil spise, men ved ikke hvad.
Jeg er også sulten. Lad os spise. Jeg er ligeglad med hvad.
Hvorfor siger folk altid det? Det hjælper ikke.
"Jeg er ligeglad" betyder: "Jeg kan ikke beslutte noget."
Jeg prøver noget nyt, hvor jeg betragter mit liv som vand.
Jeg ved ikke, hvilke skibe, der kommer, og hvad de fragter.
-Hvad med tacos? -Fint nok.
-Hvor skal vi spise? -Hvor som helst.
Der er så mange steder. Vi skal vælge det bedste.
-Lad mig undersøge det. -Fint, jeg sidder her og laver intet.
BEDSTE TACO-STEDER
Kan ikke vælge taco-sted. Forslag?
Kan ikke vælge taco-sted! HJÆLP!!!
Hvor har de gode tacos
26 BEDSTE TACOS
Tacos Morelos?
Det lyder fint.
De har så mange lækre valgmuligheder.
Hvad er det bedste at bestille?
Min yndling er barbacoaen.
Måske kan vi lide forskellige ting.
Hvilken er den mest populære?
Sikkert den med kylling eller carnitas. Jeg ved det ikke.
Hvilken af de to ser folk ud til at foretrække?
Hvem ser gladest ud?
Dem med carnitas eller dem med kylling?
Jeg kigger ikke på folk, når de spiser deres mad.
Jeg tager normalt imod en anden kundes bestilling
eller lytter til en wrestling-podcast og kigger ud på gaden.
Jeg forstår. Giv mig to med carnitas.
Beklager. Vi er løbet tør for tacos.
Vi løb tør for en halv time siden.
Hvorfor snakkede vi så om det?
Du blev ved med at spørge, og jeg blev ved med at svare.
Jeg prøver at lytte til et interview fra CM Punk.
Det skulle være den bedste taco. Hvad skal jeg gøre nu?
Tage den næstbedste taco som et røvhul?
Pokkers også!
-Hvordan kan de løbe tør for tacos? -Klokken er tre.
Du brugte tre kvarter på at finde de bedste tacos.
Vil du hjælpe mig med at finde et sted, der stadig har åbent?
Jeg får en besked.
Cassidy skriver:
"Hej, Arnold, kom hjem til mig. Lad os have lidt eftermiddagshygge."
Måske mener hun sex.
Vil du have sex med hende i stedet for at finde tacos med mig?
Beklager, men Arnie må ordne hende.
Vi tales ved senere.
EN ORIGINAL SERIE FRA NETFLIX
PRÆSENTERER
Hej, hr. Ryan, hvad så?
Arthur Ryan, gommens far.
Hej, hr. Ryan. Jeg hedder Rachel.
Det er sødt. Det glæder mig at se etnisk blandede par.
I er smukke sammen.
Har du datet andre etniske mænd før Dev?
Nej, jeg var meget nervøs.
Jeg har datet så mange hvide fyre.
En dag vågnede jeg bare og tænkte:
"Du er nødt til at tage ud og prøve en etnisk mand."
Her er vi. Det går godt.
Fantastisk.
Ceremonien skal til at begynde. Det var skønt at møde jer.
-Rart at møde dig. -Pas på dig selv.
Han mener det sikkert godt,
men han bør ikke sige "etnisk" så meget.
Hvilke etniciteter har dine tidligere kærester haft?
Hvid... halvt asiat og dig.
Så den halve asiat førte til mig?
Det gjorde han vel. Hvem ved, hvad det næste bliver?
Det ved jeg. En hvid fyr.
Larry og Andrea har skrevet egne løfter, som de gerne vil læse højt.
Andrea, jeg kan huske første gang, jeg mødte dig.
Jeg vidste med det samme, at jeg altid ville være forelsket i dig.
Jeg har aldrig haft tvivl, frygt eller fortrudt noget siden.
Larry, du kan absorbere hele livet
og gøre det smukt, mens det fortsætter igennem dig.
Du er ligesom prismen, der forvandler lys til smukke farver.
Hver gang jeg ser dit ansigt føler jeg glæde og spænding over,
at det her er personen, som jeg skal bruge mit liv med.
Jeg glæder mig til at føle det resten af livet.
Jeg er ikke helt sikker på os.
Er du personen, som jeg skal bruge resten af livet med?
Det ved jeg sgu ikke.
Er den anden mulighed, at vi slår op?
Det er også en elendig mulighed.
Jeg elsker dig virkelig.
Jeg elsker dig så højt, men ikke så højt som Larry elsker Andrea.
For fanden! Kan man overhovedet det?
Ingen tvivl? Ingen frygt, intet? Helt ærligt!
Jeg ved det ikke. Det er vel bare sikrere at blive gift nu.
Undskyld, jeg tænkte på de andre måder, som mit liv kunne være endt på.
Du er en skøn fyr.
Det er du virkelig.
Men du har ret. Skal vi være sammen resten af vores liv?
Jeg ved det ikke.
Det er bare elendigt, da det føles, som om alt er blevet klargjort nu.
Der er ikke flere overraskelser.
Vi bliver gift, får børn, bliver gamle, og så dør vi.
Jeg har investeret to af mine bedste år på dig,
derfor bør jeg investere alt. Det er ren matematik.
Så lad os gøre det.
Hurtigt.
Dev, tager du Rachel som din partner
i en muligvis forældet institution for at have et "normalt" liv?
Er du klar til at opgive en idealistisk jagt på en sjælefrænde
og forsøge at få det til at fungere, så I kan komme videre med jeres liv?
Rachel, lover du at anerkende et skrupskørt ubrydeligt bånd med den mand
du tilfældigvis dater
på tidspunktet i dit liv, hvor folk normalt bliver gift?
Jeg erklærer jeg nu for to folk, der måske vil indse,
at de har begået en uheldig fejl om cirka tre år.
Er du ikke sikker på, at Rachel er den rette?
Jeg troede, at I boede sammen.
Alt gik godt. Hvad er problemet?
Jeg ved det ikke. Det er bare intenst.
Personen, man er kærester med i min alder, er måske den person, man ender med.
Det er en stor og svær beslutning.
Du er så ubeslutsom.
Da du var lille, sagde du: "Far, må jeg gå til fodbold?
Må jeg til tennis? Må jeg gå til basketball?"
Jeg er beslutsom.
Jeg spiller golf, og jeg valgte din mor.
Vi blev gift med det samme uden videre ståhej.
Det var ikke det samme. Det var et aftalt ægteskab.
Hvor mange kvinder mødte du, før du valgte mor?
-To. -Kun to?
-Hvad var der galt med den første? -Hun var lidt for høj.
Så snart hun rejste sig, sagde jeg: "Nej."
Du skal lære at træffe beslutninger.
Du er ligesom kvinden, der sidder foran figentræet
og kigger på alle grenene, indtil træet dør.
Hvilken kvinde? Hvilket træ?
Sylvia Plath, Glasklokken. Du læser aldrig.
Du sidder altid på YouTube og spiller...
Du er en ung mand. Du kan gøre mange ting med dit liv.
Karriere, kæreste, rejse...
Du kan endda få en familie.
Men du skal træffe beslutningen og gøre noget ved det.
Hvis du intet gør, så vil træet dø.
Tag hen i bogbutikken, og køb den bog.
Mens du er der, så køb Harry Potter-bøgerne.
Er det ikke lidt sent at begynde at læse Harry Potter?
Jeg har hørt, at de er gode.
Pis! Jeg skal hen på hospitalet.
Nogen har fået et kyllingeben galt i halsen.
Held og lykke med det. Vi ses til premieren.
Fortæl mig om din rolle.
Dr. Vincent er den vigtigste rolle i filmen.
Han siger det, som seerne tænker.
Han er ligesom det græske kor, eller indiske i mit tilfælde.
Mange tak. Nyd filmen.
Det med det indiske kor tog kegler.
Hvad så, playboy?
Her er utroligt.
Jeg mødte lige Morris Chestnut, og han bad mig skride.
Det var fedt!
Tillykke!
Jeg er så stolt af dig.
Jeg har en gave til dig for at fejre din store dag.
Er det Se og Hør?
Ja, du er en Hollywood-stjerne nu.
Du skal vide, hvad folk siger om dig.
Skriver de om mig?
Nej, men der er en god artikel om de ti grimmeste lægge i Hollywood.
Så får du det bedre med dine egne.
Her er godt nok megen pomp og pragt
for en effektfilm med papfigurer og ingen historie.
Hold op med at være kritiker, og vær min ven i stedet.
Fint, jeg gør en undtagelse for din skyld.
-Vildt! De giver gratis popcorn ud. -Seriøst, Brian?
Din vens første rolle i en stor film, og gratis popcorn får dig op at køre?
Begge ting får mig op at køre.
-Også mig. Lad os få nogle. -Kom.
-Det her bliver fedt. -Jeg kan ikke vente!
Et øjeblik. Jeg har det ikke så godt.
Jeg tror, at The Sickening har ramt mig!
Lad os gøre det her!
Kom!
Hvad fanden? Redigerede de mig helt ud?
Det stinker! De kunne have sagt det inden premieren.
Hvorfor skulle du interviewes af Billy Bush?
Hvad skete der?
Var det den forkerte film? Hvor var du?
De redigerede mig ud.
Tid til en krammer.
Bare kram til, du gør ikke Arnold fortræd.
Se det på den lyse side. Du fik i det mindste en god løn.
Ikke rigtig. Jeg tog rollen for at blive set.
Men du fik gode klip til dit portfolio, så det er fedt.
Nej, jeg har ikke adgang til de klip.
Jeg ved ikke, hvordan jeg skulle få dem.
Den vil stadig stå på din IMDb-side.
Nej, for jeg var ikke med i filmen.
Jeg er officielt løbet tør for lyse sider.
-Hvor er mor? -Hun fik det dårligt.
Filmen hedder The Sickening. Hun fik det dårligt og tog hjem.
Hun gik alligevel ikke glip af noget. Jeg var redigeret ud.
Det gør ikke noget. Lav en Go-Gurt-reklame til. Den var god.
Ja, men det var for fem år siden.
Hvis skuespil er din lidenskab, så bør du være fokuseret.
-Lidenskab er måske så meget sagt. -Hvorfor bliver du ikke advokat?
Nej, jeg bliver ikke advokat.
Hvad vil du så?
Det ved jeg ikke.
Det er skadestuen.
Hej, John. Hvad så?
Det mener du ikke? Agurk?
Hvor? I numsen?
Du godeste! Jeg kommer.
Hvad foregår der?
Nogen har fået en agurk i numsen. Jeg skal fjerne den. Farvel.
Skal vi tage et shot til?
Nej, jeg får bare tømmermænd i morgen.
Pis, der er Todd, instruktøren.
Har du talt med ham endnu?
Nej. Måske bør jeg gå derover og have en akavet samtale
og finde ud af, hvad der skete.
Han bør være hæderlig nok til at forklare, hvorfor han redigerede dig ud.
Hej! Hvad så?
Så dr. Vincent kom ikke med i filmen?
Nej, beklager.
Du var god, men vi måtte skære nogle scener fra.
Det var ikke særlig fedt, for jeg havde inviteret venner og familie.
Kunne du ikke have sagt det inden?
Det kunne jeg, men gjorde det ikke.
Er det alt, hvad du har at sige?
Du opfører dig som et røvhul.
Hvorfor redigerede I ham ud?
Ro på. Folk bliver hele tiden redigeret ud.
Dev er ikke den første skuespiller, der er blevet skåret fra.
Jeg er faktisk glad for, at han blev det, da din film var elendig.
Det var faktisk en elendig film.
Tag det roligt.
-Den var skide elendig! -For fanden.
Du er charmerende. Rart at møde dig.
Nyd den fri bar, hvilket jeg tror, at du allerede har gjort.
Jeg går hen og giver Dulé Hill et kram, for han er sød, ikke ligesom jer.
Hvad fanden?
Jeg kan ikke tro, at du har lavet det her.
Jeg vidste, at du var en god kok.
Hej. Hvad så?
Ikke noget.
Er du sikker?
Det føles, som om du ikke er til stede. Du er bare...
Hvordan skal jeg da spise pasta? Sådan her?
Nej, du skal bare deltage og lytte, når jeg taler til dig.
Måske prøver jeg bare på at komme mig oven på min forfærdelige aften.
Kan du huske den?
Jeg tog til premieren på filmen, jeg havde arbejdet på,
og jeg var redigeret væk?
Og så skældte du instruktøren ud, mens du var fuld.
Undskyld.
Mine hensigter var gode. Det gør mig ondt, at de redigerede dig ud.
Det gør ikke noget.
Men du har i forvejen været lidt stille på det sidste.
Er alt i orden?
Hvis du gerne vil snakke om det, så lad os gøre det.
Jeg skal nok være ærlig, men du må love ikke at blive sur.
Vi kan godt snakke.
Jeg lover det. Vær ærlig.
Jeg blev nervøs, da vi var til Larry og Andreas bryllup.
Fordi jeg hørte bryllupsløfterne og tænkte på ægteskab og alt det.
Det gjorde mig bare nervøs.
Hvorfor?
Jeg ved det ikke. Jeg føler bare, at når man er i 20'erne,
så er ens fremtid ikke så tydelig.
Man ved ikke, hvor man vil ende.
Der sker uventede ting. Der er overraskelser.
Når man bliver ældre er det hele mere tydeligt,
og man ved, hvad der vil ske, og der er færre overraskelser.
Man ved, hvad der er i vente.
Hvad forsøger du at sige? At vores forhold ikke er spændende nok?
Nej, jeg mener bare, at livet er intenst i den her alder.
Det job og den kæreste, du har nu, er måske jobbet og kæresten, du ender med.
Det er et stort pres.
Det forstår jeg.
Men siger du, at du ikke er sikker på, at du vil være sammen med mig?
Nej, det siger jeg ikke.
Det lyder, som om du siger det.
At du ikke er sikker på, at du vil være sammen.
At du ikke kan lide din fremtid, og at du ikke ønsker det her!
Nej, men selv hvis jeg ikke var sikker, ville jeg så være en forfærdelig person?
Er du da 100 procent sikker på alt?
Har du ingen tvivl eller frygt?
Nej, jeg er ikke 100 procent sikker!
Hvor sikker er du?
Skal vi ikke bare skrive det ned?
Det vil være et interessant eksperiment.
Vil du virkelig skrive det ned?
Hvor sikker, at jeg er på, at vi vil være sammen?
Det er en forfærdelig idé! Hvorfor kan vi ikke snakke om det?
Fordi det forsøgte jeg, og du blev bare sur på mig.
Fint, lad os skrive det ned.
"Firs."
"Halvfjerds."
Hvad? Halvfjerds er højt.
Ikke lige så højt som 80, tallet, som jeg skrev.
Og jeg elsker, at du skrev det. Men 70 er lige så højt.
Nej, hvis en film har 70 procent gode anmeldelser,
siger folk, at meningerne er blandet.
Så vil jeg ikke se den.
Hvis vores forhold var en film, ville du ikke se den.
Jeg var forsigtig.
Det skulle ikke være højt, hvis dit var lavt!
Hvorfor er det vigtigt?
Skulle vi ikke begge have skrevet 100 uden at have tænkt over det?
Larry og Andrea var på 100. Det eksisterer.
Hvis vi ikke er på det, men på 70 og 80, hvorfor gør vi så det her?
Du har vidst regnet vores forhold ud.
Jeg tager hen og er hos Melinda lidt.
Nu tager du bare af sted? Forlader du lejligheden?
Jeg er 100 procent sikker på, at jeg ikke vil se dig lige nu.
Den leg lyder forfærdelig.
Hvorfor gjorde I det?
Det virkede som en god idé.
Jeg var faktisk ellevild, da jeg kom på den.
Jeg bruger den nok, hvis jeg skal slå op.
Rachel blev bestemt hurtigt stiktosset.
Har I virkelig slået op så?
Det var ikke helt klart.
Hun sover bare hos sin ven et par dage.
Tanken bag det, du forsøgte, var ikke helt ved siden af.
Du er ikke 22 år længere.
Du skal dedikere dig til et forhold.
Du skal ikke fjolle rundt. Måske er det godt, at I talte om det nu.
Forhåbentlig tager det bare et par dage, og så løser det sig selv.
Når du lukker øjnene, ser du jer i et idyllisk hus med små børn?
Eller ser du Dev i byen med nye damer?
Jeg ser bare mørke.
I guder... Dommedag.
"Jeg så livet grene sig ud foran mig, som figentræet i historien.
Fra enden af hver gren, ligesom en tyk, violet figen,
blinkede en vidunderlig fremtid.
En figen var en mand, et lykkeligt hjem og børn.
En anden figen var en berømt poet, og en anden figen var en klog professor.
En anden figen var Europa, Afrika og Sydamerika.
En anden figen var Konstantin, Sokrates, Attila
og en række andre elskere med usædvanlige navne og underlige jobs.
Ovenover de figener var der flere, som jeg kun utydeligt kunne se.
Jeg så mig selv sidde i figentræet,
hvor jeg sultede ihjel, da jeg ikke kunne beslutte mig for,
hvilke figener, jeg ville vælge.
Jeg ville have dem alle, men at vælge en ville koste resten.
Mens jeg sad og ikke kunne vælge, blev fignerne rynkede og sorte.
En efter en faldt de ned for fødderne af mig."
Hej. Hvordan går det?
Kan vi mødes og tale?
Ja, det bør vi.
Dit hår er rødt!
Jeg flytter til Tokyo.
Hvorfor gør du det her?
Jeg troede, at alt gik godt, men så tænkte jeg over, hvad du sagde,
og hvor vi er på vej hen, og du har ret.
Jeg tænkte på min søster, hvordan hun altid har villet bo i Paris,
og nu vil det aldrig ske.
Hvis jeg ikke gør det her nu, tror jeg aldrig, at jeg vil gøre det.
Har du gennemtænkt det?
Hvad vil du arbejde som? Du kan jo ikke tale japansk.
Jeg ved det ikke. Jeg finder på noget.
Jeg elsker dig, men jeg vil gøre det her. Det er vigtigt for mig.
Jeg vil ikke vågne en dag og tænke:
"Hvad ville der være sket, hvis jeg var taget til Japan?"
Jeg træffer altid det sikre valg. Det kan jeg ikke længere.
Den del af vores liv, hvor vi kan være impulsive, forsvinder,
og jeg vil ikke vågne en dag og se, at muligheden er forsvundet.
Undskyld.
Det gør mig virkelig ondt.
Jeg kan ikke tro, at de redigerede os begge ud af filmen.
Det skete for mig på The Cookout 3.
De fjernede hele sidehistorien, hvor jeg slog Marquise i tærtespisning.
Hvordan går det ellers?
Udover hele det rod, så har min dame forladt mig.
Hun er flyttet til Japan.
Hun rejste så langt væk som muligt.
Det stinker.
Jeg fik den idé, at vi begge skulle skrive den procentdel,
som vi mente var chancen for, at vi ville ende sammen.
Det gik ikke så godt.
Nej, det var en forfærdelig idé. Hvorfor gøre det?
Jeg ved det ikke.
Det var ikke klogt. Det var utrolig dumt.
Hvilket tal skrev hun?
Halvfjerds.
Halvfjerds er ikke så dårligt.
Det er skidt. Det er lige over middel. Det er forfærdeligt.
Nej, 20 til 30 er skidt. Men 70 er okay. Det er bestået.
Burde det dog ikke være 100 procent?
Jeg var til en vens bryllup, og deres bryllupsløfter var fantastiske.
Jeg ved, at bryllupsløfter er utroligt romantiske,
men de virkede stadig, som om de var på 100 procent.
Det er en sød historie, men ingen er på 100 procent.
Mit ægteskab er skønt, og nogle gange er vi på 90,
andre gange er vi på 20 eller 30. Det går op og ned.
Det er ikke altid det samme tal.
Du godeste. Er det dig fra Mucinex-reklamen?
Ja, det er mig.
Vildt! Du var bussemanden.
"Nej, ikke Mucinex!"
Det er fantastisk.
Jeg taler med min ven, så...
Fedt. Ja, det er i orden.
Han tog et billede af mig uden at spørge. Det var uhøfligt.
Det gør mig ondt at høre om din kæreste. Det stinker.
Ja, jeg ved ikke, hvad jeg skal gøre.
Lange forhold er hårde.
Man kan ikke forvente et stort bål med det samme.
Man skal starte med de små stykker brænde først.
Man starter med de små, man tænder op.
Så tilføjer man de store stykker og får et stort bål.
Det et er godt forhold. Ikke?
Men vær forsigtig.
Nogle gange er det svært at finde godt brænde.
Tag det ikke for givet.
BESTILLER FLYBILLET
DU ER KLAR TIL AT FLYVE!
Passagerer må gå om bord fly 425 nu.
Vil du have et tæppe?
Har du været der før?
Nej, det er første gang.
Hvorfor rejser du til Italien?
På grund af pasta.
Jeg kan lide at spise og lave det.
For et par dage siden besluttede jeg at pakke mine ting og flytte til Italien
for at gå på pastaskole.
Hvor længe skal du være af sted?
Det ved jeg ikke.
Det var en stor beslutning. Traf du den så pludseligt?
Ja, det skete bare.
Serien er dedikeret til mindet om vores kære ven